
Annwyl  Mr a Mrs Evans

Arolygiad EPR Ffermio Dwys. 

Rheoliadau Trwyddedu Amgylcheddol (Cymru a Lloegr) 2010

Trwydded Rhif EPR/NP3533VH

Yn dilyn fy ymweliad cyntaf â’ch fferm ar 15fed Mehefin 2015 o dan y drwydded uchod, manylir isod ar y rhannau hynny o’r drwydded a drafodwyd. 

Amod 1.1 y Drwydded – Rheolaeth Gyffredinol
· Mae angen symud bwrdd ID eich safle fel ei fod yn nes at fynedfa’r safle lle dylai fod yn hawdd ei ddarllen yn oriau golau dydd. Mae angen hefyd ichi roi rhif cyswllt mewn argyfwng. Cytunwyd y câi hyn ei wneud o fewn mis i’r ymweliad.

· Mae angen ichi allu cofnodi unrhyw gwynion, digwyddiadau llygru neu achosion o dorri amodau’ch trwydded a’r camau yr ydych wedi’u cymryd i gywiro hynny. 

· Mae angen diweddaru eich Cynllun Rheoli Damweiniau fel ei fod yn cyfeirio’n benodol at eich safle chi, ac mae angen cwblhau’r manylion cyswllt mewn argyfwng. Mae angen diweddaru cynllun draenio’r safle hefyd a dylai hwn fod yn rhan o’r Cynllun Rheoli Damweiniau. Cytunwyd y câi hyn ei wneud o fewn mis i’r ymweliad.

· Mae angen ichi gadw cofnodion hyfforddi amdanoch chi a’r staff sy’n gweithio ichi ar y safle trwyddedig. 

· Mae gofyn ichi gadw rhestr gyfeirio cynnal a chadw a chofnodion cynnal a chadw am y cyfarpar a’r offer ar y safle. Dylech gynnal rhaglen o archwiliadau wedi’u cynllunio a rhaid cofnodi’r rhain.
Gallwch gael rhagor o wybodaeth ar gydymffurfio ag Amod 1.1 ar dudalennau 7-12 y ddogfen “How to Comply – Version 2” sydd wedi’i rhoi ichi.

Amod 2.3 y Drwydded – Technegau gweithredu
· Fe ofynnoch chi a oes modd gwasgaru’r dŵr golch ar y caeau yn Nhir Barwn. Rwyf wedi edrych ar amodau’r drwydded a gallaf gadarnhau nad oes angen amrywio’r drwydded os ydych am wneud hynny.

· Gwelwyd bod lludw yn cael ei gynhyrchu o’r bwyler biomas ar y safle a bod y lludw hwn yn cael ei wasgaru ar eich tir. Bydd angen ichi gofrestru eithriad U10 ar gyfer y gweithgaredd gwasgaru hwn. Rwyf wedi cynnwys canllawiau ar yr eithriad U10 a ffurflen gofrestru. Llenwch y ffurflen ac anfonwch hi i’r cyfeiriad sydd arni. Mae’n werth ystyried a oes angen ichi gofrestru am unrhyw eithriadau eraill. Ceir rhagor o fanlynion am eithriadau ar ein gwefan drwy’r ddolen hon:

https://naturalresources.wales/apply-and-buy/waste/waste-exemptions/?lang=cy
Amod 3 y Drwydded – Allyriadau a monitro
· Rhaid i’r holl ddraenio a’r gwaith o osod y tanc dŵr golch gael ei gwblhau cyn y golchi mawr nesaf. Rhaid gosod falf ddargyfeirio hefyd i ddargyfeirio’r dŵr golch i’r tanc dan ddaear. 

· Mae angen gwarchod y draen dŵr wyneb rhwng y siediau gan fod perygl i lwch fynd i mewn i’r draen pan fydd bwyd dofednod yn cael ei ddanfon i’r safle. Cytunwyd y câi gorchudd ei roi dros y draen ac y câi gwarchodaeth barhaol ei gosod o fewn mis i’r ymweliad.

· Rydych wedi anfon ffurflen WQE3 ar gyfer y tanc dŵr golch dan ddaear a rhaid ichi gyflwyno’r ffurflen hon wedi’i chwblhau inni gyda llofnod y peiriannydd priodol arni cyn i’r tanc gael ei ddefnyddio gyntaf.
· Gwelwyd bod eich biniau carcasau yn llawn ac oherwydd hynny nid oedd y caead ar un bin yn cau’n iawn. I atal problemau gyda phryfed dylech wneud yn siŵr fod carcasau’n cael eu clirio’n rheolaidd a bod gennych le storio digonol fel na all pryfed fynd i mewn i’r cynhwysydd lle mae’r carcasau’n cael eu storio.
Gallwch gael rhagor o wybodaeth ar sut i gydymffurfio â’r amod uchod ar dudalennau 32-42 y ddogfen “How to Comply – Version 2”.

Byddaf yn cysylltu â chi maes o lawr i drefnu ail ymweliad unwaith y bydd y cyfnod ar gyfer cwblhau’r holl waith a nodir uchod wedi dod i ben.

